Selecciona les entitats d'aquest text:
Cecilia Sanz Sanz (Xàtiva, 4 de desembre de 1914 - Tampico, 20 de desembre de 1997), també coneguda com a Cecilia Sanz de Ridaura, fou una escriptora i metgessa valenciana, especialista en histologia. Participà en la Guerra Civil espanyola com a tinent metge de l'octava divisió de l'exèrcit de la República, i en ser derrotada aquesta s'hagué d'exiliar a Mèxic en companyia del seu marit, Vicente Ridaura, també metge, amb qui s'havia casat pocs dies abans d'esclatar el conflicte bèl·lic. Arribaren al Port de Veracruz el 13 de juny de 1939 a bord del Sinaia, procedents de França, i al cap d'algun temps van poder establir-se a Tampico. En aquesta ciutat, Cecilia Sanz fou una de les primeres professores de la facultat de medicina, fundada el 1950, de la Universitat Autònoma de Tamaulipas, on impartí classes fins que, arran de la vaga que hi hagué el 1974, hi va renunciar. A part d'aquesta labor docent, desplegà una abundant activitat d'animació cultural, donant conferències no sols sobre qüestions relacionades amb la medicina, sinó també sobre temes socials, literaris i culturals en general. Va escriure poemes, assaigs i articles que en part aparegueren en diversos diaris, i alguns dels quals, junt amb relats i notes autobiogràfiques, foren reunits en un volum publicat el 1994. Algunes institucions de Tampico porten el nom de l'escriptora, metgessa i promotora cultural, en reconeixement del seu llegat, com ara la Biblioteca Pública Dra. Cecilia Sanz de Ridaura, i la Fundación Cecilia Sanz de Ridaura Arte y Cultura, que d'ençà del 1998 celebra anualment un festival cultural on tenen lloc espectacles teatrals, exposicions de pintura, presentacions de llibres i un premi de reconeixement a la trajectòria d'un artista o grup local.
Cecilia Sanz Sanz : persona, Xàtiva : Entitat_Geopolítica, Tampico : Entitat_Geopolítica, Cecilia Sanz de Ridaura : persona, Mèxic : Entitat_Geopolítica, Vicente Ridaura : persona, Port de Veracruz : Entitat_Geopolítica, França : Entitat_Geopolítica, Cecilia Sanz : persona, Universitat Autònoma de Tamaulipas : educació, Biblioteca Pública Dra. Cecilia Sanz de Ridaura : edifici, Fundación Cecilia Sanz de Ridaura Arte y Cultura : organització, Guerra Civil espanyola : conflicte